CELEX: 32019D0450
Language: et
Date: 2019-03-19 00:00:00
Title: Komisjoni rakendusotsus (EL) 2019/450, 19. märts 2019, Euroopa Parlamendi ja nõukogu määruse (EL) nr 305/2011 toetuseks koostatud ehitustoodete Euroopa hindamisdokumentide avaldamise kohta (EMPs kohaldatav tekst)

20.3.2019   
               
               
                  ET
               
               
                  Euroopa Liidu Teataja
               
               
                  L 77/78
               
            
         KOMISJONI RAKENDUSOTSUS (EL) 2019/450,
         19. märts 2019,
         Euroopa Parlamendi ja nõukogu määruse (EL) nr 305/2011 toetuseks koostatud ehitustoodete Euroopa hindamisdokumentide avaldamise kohta
         (EMPs kohaldatav tekst)
         EUROOPA KOMISJON,
         võttes arvesse Euroopa Liidu toimimise lepingut,
         võttes arvesse Euroopa Parlamendi ja nõukogu 9. märtsi 2011. aasta määrust (EL) nr 305/2011, millega sätestatakse ehitustoodete ühtlustatud turustustingimused ning tunnistatakse kehtetuks nõukogu direktiiv 89/106/EMÜ, (1) eriti selle artiklit 22,
         ning arvestades järgmist:
         
                     (1)
                  
                  
                     Vastavalt määrusele (EL) nr 305/2011 peavad tehnilise hindamise asutused Euroopa hindamisdokumentidega hõlmatud ehitustoodete põhiomaduste toimivuse hindamisel lähtuma sellistest Euroopa hindamisdokumentides esitatud meetoditest ja kriteeriumidest, mille viited on avaldatud Euroopa Liidu Teatajas.
                  
               
                     (2)
                  
                  
                     Tootjad on esitanud mitu Euroopa tehnilise hindamise taotlust, mille alusel tehnilise hindamise asutuste organisatsioon on vastavalt määruse (EL) nr 305/2011 artiklile 19 koostanud ja vastu võtnud mitu Euroopa hindamisdokumenti.
                  
               
                     (3)
                  
                  
                     Komisjon on hinnanud, kas tehnilise hindamise asutuste organisatsiooni koostatud Euroopa hindamisdokumendid täidavad määruse (EL) nr 305/2011 I lisas ehitistele esitatud põhinõudeid.
                  
               
                     (4)
                  
                  
                     Tehnilise hindamise asutuste organisatsiooni koostatud Euroopa hindamisdokumendid täidavad määruse (EL) nr 305/2011 I lisas ehitistele esitatud põhinõudeid. Seepärast on asjakohane avaldada viide nendele Euroopa hindamisdokumentidele Euroopa Liidu Teatajas,
                  
               ON VASTU VÕTNUD KÄESOLEVA OTSUSE:
         
            Artikkel 1
            Määruse (EL) nr 305/2011 toetuseks koostatud Euroopa ehitustoodete hindamisdokumentide viited, mis on loetletud käesoleva otsuse lisas, avaldatakse Euroopa Liidu Teatajas.
         
         
            Artikkel 2
            Käesolev otsus jõustub selle Euroopa Liidu Teatajas avaldamise päeval.
         
         
            Brüssel, 19. märts 2019
            
               
                  Komisjoni nimel
               
               
                  president
               
               Jean-Claude JUNCKER
            
         
         
            (1)  ELT L 88, 4.4.2011, lk 5.
      
      
         
            LISA
            
               Euroopa hindamisdokumendi viitenumber ja pealkiri
            
            
                        040427-00-0404
                     
                     
                        Välise soojusisolatsiooni komposiitsüsteemide (ETICS) komplektid, mille soojusisolatsioonikihi moodustab mört ja välise kihi katkendlikud fassaadikatteplaadid või viimistlusplaadid
                     
                  
                        060012-00-0802
                     
                     
                        Klaaskiust, mineraal- ja orgaanilisest materjalidest valmistatud korstna suitsutoru ja abiseadmed
                     
                  
                        090119-00-0404
                     
                     
                        Kohapeal viimistletavad mineraalmaterjalist välisseinakatted
                     
                  
                        090120-00-0404
                     
                     
                        Mittekandvad mineraalplaatide komplektid välisseintele
                     
                  
                        130031-00-0304
                     
                     
                        Metallvõrgust talad ja postid
                     
                  
                        130082-00-0603
                     
                     
                        Fassaadi kinnitussüsteem – plastklamber puidust või palgist valmistatud elementide kinnitamiseks aluskonstruktsiooni külge
                     
                  
                        260014-00-0301
                     
                     
                        II tüübi lisandi baasil valmistatud kaltsineeritud kihtsilikaat